**Rada školy pri Materskej škole - Óvoda, Školská 160/3, 076 43 Čierna nad Tisou**

**Výročná správa Rady školy pri Materskej škole - Óvoda,**

**Školská 160/3, 076 43 Čierna nad Tisou za rok 2021**

V Čiernej nad Tisou, dňa : 25.1.2022

**OBSAH**

1. ÚVOD....................................................................................................................................3

2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2021..............4

3. ROČNÁ ÚČTOVNÁ UZÁVIERKA....................................................................................4

4. ZMENY A NOVÉ ZLOŽENIE RADY ŠKOLY..................................................................4

**ÚVOD**

Rada školy bola zriadená podľa § 24 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci Materskej školy, Školská 160/3, Čierna nad Tisou.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov materskej školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto materskej školy z pohľadu školskej problematiky.

Rada školy sa vyjadruje ku všetkým závažným skutočnostiam, ktoré sa vzťahujú k práci materskej školy:

a) Uskutočňuje výberové konanie na vymenovanie riaditeľky materskej školy. Rada školy vo výberovom konaní na funkciu riaditeľky materskej školy posúdi predložené podklady jednotlivých uchádzačov a tajným hlasovaním určí víťaza výberového konania a odovzdá bezodkladne výsledky výberového konania zriaďovateľovi materskej školy - zoznam kandidátov a návrh kandidáta na vymenovanie za riaditeľku materskej školy podpísaný predsedom rady školy.

b) Predkladá návrh na odvolanie riaditeľky materskej školy, alebo sa vyjadruje k návrhu na odvolanie riaditeľky materskej školy podľa § 3 ods.8 písm. b) až d) zákona 596/2003 Z.z.

c) Vyjadruje sa ku koncepčným zámerom rozvoja materskej školy, rozpracovaným najmenej na dva roky a k ich každoročnému vyhodnoteniu, k návrhu na zrušenie materskej školy a ku skutočnostiam uvedeným v § 5 ods. 7 zákona 596 /2003 Z.z. najmä:

* k návrhu na počty prijímaných detí
* k návrhu na úpravu v učebných plánoch
* k informáciám o pedagogicko-organizačnom a materiálno-technickom zabezpečení výchovno-vzdelávacieho procesu
* k správe o výchovno-vzdelávacích výsledkoch materskej školy
* k návrhu rozpočtu
* k návrhu na vykonávanie podnikateľskej činnosti materskej školy
* k správe o výsledkoch hospodárenia materskej školy

**2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2021**

Podľa "Usmernenia k postupu škôl a školských zariadení pri realizácií výchovno-vzdelávacieho procesu počas mimoriadnej situácie v súvislosti s ochorením Covid - 19" vydaného MŠVVaŠ SR sa zasadnutie Rady školy v roku 2021 zrealizovalo:

* **Dňa 17.06.2021** – voľby nových členov RŠ sa konali v roku 2020, ale ustanovujúce zasadnutie Rady školy (prezenčne) sa konalo až v roku 2021.
* **Dňa 26.10.2021** - členovia Rady školy boli mailom oboznámený:

1. s Plánom práce Rady školy 2021/2022
2. s Plánom práce školy 2021/2022
3. so Správou o VVČ za školský rok 2020/2021
4. s Výročnou správou Rady školy za rok 2020
5. so Štatútom Rady školy .

Dokumenty MŠ na oboznámenie boli zasielané každému členovi e-mailom.

Členovia Rady školy dané dokumenty "brali na vedomie".

Zo zasadnutia Rady školy bola spísaná zápisnica, ktorá je verejne dostupná v sídle MŠ a u predsedu RŠ.

**3. ROČNÁ ÚČTOVNÁ UZÁVIERKA**

Rada školy nemá vlastný majetok.

**4. ZMENY A NOVÉ ZLOŽENIE RADY ŠKOLY**

Ku 31.12.2021 pracovala Rada školy pri Materskej škole - Óvoda, Školská 160/3, Čierna nad Tisou, v tomto zložení:

1. Bc. Olivia Kovácsová - predseda RŠ – zástupca pedagogických zamestnancov
2. Ing. Viktor Palko – podpredseda RŠ- delegovaný zástupca zriaďovateľa
3. Ing. Iveta Szűcsová – zapisovateľka RŠ - zástupca nepedagogických zamestnancov
4. Bc. Csilla Tipcsáková – člen RŠ - zástupca pedagogických zamestnancov
5. Mgr. Helena Kádašiová – člen RŠ- zástupca rodičov
6. Mgr. Nikoletta Petriková – člen RŠ- zástupca rodičov
7. Ján Kovács- člen RŠ- delegovaný zástupca zriaďovateľa

Bc. Olivia Kovácsová

predseda RŠ